Diari Oficial de la Generalitat Valenciana


Sumari del DOGV 5568, del 01-08-2007 (2007/9349)

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol ratificar l'acord d'extinció, acordat pel Patronat de la Fundación de Estudios de Seguros Emilio Attard de la Comunidad Valenciana, i els tràmits de liquidació realitzats pel seu òrgan de govern.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9349


Data del document
:   18-06-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 18 de juny de 2007, del conseller de Justícia, Interior i Administracions Públiques, per la qual es resol ratificar l'acord d'extinció, acordat pel Patronat de la Fundación de Estudios de Seguros Emilio Attard de la Comunidad Valenciana, i els tràmits de liquidació realitzats pel seu òrgan de govern. [2007/9349]  
Vist l'expedient d'extinció i liquidació de la Fundación de Estudios de Seguros Emilio Attard de la Comunidad Valenciana, d'acord amb els següents:  
Fets  
Primer. En data 2 de març de 2007, Bernardo Bonet Zapater, president de la Fundación de Estudios de Seguros Emilio Attard de la Comunidad Valenciana, va presentar un escrit davant del Protectorat de Fundacions, en què sol·licitava la ratificació de l'Acord d'extinció i liquidació, pres en la reunió del Patronat de 15 de novembre de 2006. Acord que va ser elevat a escriptura pública el 10 de maig de 2007, davant del notari de l'Il·lustre Col·legi de València, Máximo Catalán Pardo, amb número de protocol 2.679.  
Segon. La Fundació es va classificar per Resolució del secretari general de la conselleria de Cultura, de data 25 de maig de 1994. El fundador va ser el Col·legi de Mediadors d'Assegurances Titulades de València, representat per Manuel Haro Fonfría.  
Els fins de la Fundació eren la formació de persones interessades en la mediació d'assegurances, en tots els camps de l'activitat, com edició de llibres relatius a l'esmentada activitat, patrocini d'estudis, taules redones, cursos sobre assegurances i activitats anàlogues.  
La dotació de la Fundació en el moment de la seua constitució estava formada per 6.010,12 euros en metàl·lic.   
Tercer. La causa d'extinció la fonamenta el Patronat, en la impossibilitat de dur a terme els seus fins estatutaris, per no haver realitzat cap tipus d'activitat des de la defunció de Emilio Attard, i que atesa la seua situació financera i patrimonial no resulta factible, en opinió del Patronat, la modificació d'estatuts o la fusió amb una altra d'anàlegs fins.  
Quart. El Patronat proposa que el destinatari dels béns i drets resultants de la liquidació siguen les Servidores de Jesús del Cottolengo del Pare Alegre. Casa Cottolengo del Pare Alegre de València, a l'empara del que disposa l'article 26.2 de la Llei 8/1998, de 9 de desembre, de Fundacions de la Comunitat Valenciana.  
El romanent del patrimoni de la Fundació, segons balanç de data 8 de maig de 2007, és de 6.000'00 euros.  
Que el Patronat de la Fundació ha realitzat el procediment de liquidació de conformitat amb els requisits legals exigits.  
Fonaments de dret  
Primer. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la conselleria de Justícia, Interior i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana és exercit per la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 31 de la Llei 50/2002, de 26 de desembre, de Fundacions, que és d'aplicació general en virtut del que estableix la disposició final primera, punt 1, de la mateixa norma, estableix les causes d'extinció de les fundacions, i en concret l'apartat c) assenyala que s'extingiran quan siga impossible la realització del fi fundacional.  
L'article 32.2 de la Llei 50/2002, de 26 de desembre, de Fundacions, que és d'aplicació general, en virtut del que establix la disposició final primera, punt 2 b), de la mateixa norma, estableix que caldrà que l'acord del Patronat siga ratificat pel Protectorat  
I en el present procediment d'extinció i liquidació s'ha presentat tota la documentació que exigeixen els articles 39.2 i 40 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana.  
Quart. En l'article 41, punt 2, apartat g), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, s'estableix que es podrà sol·licitar informe de la Comissió del Protectorat en les autoritzacions d'extinció de fundacions.  
La Comissió del Protectorat de Fundacions, en la reunió celebrada en data 2 d'abril de 2007, va emetre un informe favorable a la ratificació de l'acord d'extinció pres pel Patronat.  
Cinqué. En l'article 47, apartat m), del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana de l'esmentat text legal, i els articles 25.2 i 26.1 de la Llei 8/98, de 9 de desembre, de Fundacions de la Comunitat Valenciana, estableixen l'obligació de la inscripció al Registre de Fundacions de la Comunitat Valenciana de l'acord d'extinció, liquidació i la destinació donada als béns fundacionals.  
Vistos els preceptes legals esmentat i la resta de generals de pertinent aplicació, resolc:  
Primer. Ratificar l'acord d'extinció, acordat pel Patronat, de la Fundación de Estudios de Seguros Emilio Attard de la Comunidad Valenciana, i els tràmits de liquidació realitzats pel seu òrgan de govern.  
Segon. Inscriure al Registre de Fundacions de la Comunitat Valenciana l'extinció de la Fundación de Estudios de Seguros Emilio Attard de la Comunidad Valenciana.  
Tercer. El Patronat haurà d'acreditar, en el termini d'un mes, des que es notifique la present Resolució, davant d'aquest Protectorat de Fundacions de la Comunitat Valenciana, que la Fundació ha entregat el romanent a les Servidores de Jesús del Cottolengo del Pare Alegre. Casa Cottolengo del Pare Alegre de València, i sol·licitar la baixa registral de la Fundació al Registre de Fundacions de la Comunitat Valenciana.  
Notifiqueu la present Resolució, que és definitiva en via administrativa, i en contra es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa al cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que estime procedent.  
València 18 de juny de 2007.- El conseller de Justícia, Interior i Administracions Públiques: Miguel Ignacio Peralta Viñes.